నాగభూషణ (కన్నడ నటుడు)

నాగభూషణ ఎన్ ఎస్, భారతీయ చలనచిత్ర నటుడు. ప్రధానంగా కన్నడ సినిమాలలో నటించే ఆయన సంకష్ట కర గణపతితో నాగభూషణ తెరంగేట్రం చేసాడు.

2018లో ఆయన యూ టర్న్ చిత్రంతో తెలుగు, తమిళ చిత్రసీమల్లోనూ అరంగేట్రం చేసాడు.

 కెరీర్ 
ప్రభుత్వ ఉద్యోగం చేసే నాగభూషణ నటనపై ఉన్న మక్కువతో మైమ్ రమేష్ స్థాపించిన GPIER థియేటర్ గ్రూప్‌లో  చేరాడు. 

ఆయన చదువుకునే రోజులలోనే తన స్నేహితులతో కలిసి 2016లో ఒక యూట్యూబ్ ఛానెల్, కర్ణాటక ఎంటర్‌టైన్‌మెంట్ బోర్డ్‌ను ప్రారంభించాడు. ఆ ఛానెల్‌లో పలు ఎపిసోడ్‌లలో నటించడంతో పాటు దర్శకత్వం వహించడం, స్క్రిప్ట్‌ రాయడం కూడా చేసాడు.

ఆయన నటించిన ఒక వీడియో 350,000 కంటే ఎక్కువ వీక్షణలను తెచ్చిపెట్టింది. బద్మాష్ (2016) సినిమాతో అరంగేట్రం చేసిన ఆయన తర్వాత, సంకష్ట కర గణపతి (2018)లో లికిత్ శెట్టి స్నేహితుడిగా నటించాడు.

ఆయన హనీమూన్ అనే వెబ్ సిరీస్‌కి కథ రాసాడు. అంతేకాకుండా, అందులో సంజనా ఆనంద్ సరసన నటించాడు కూడా. హనీమూన్ వెబ్ సిరీస్‌లోని ఎపిసోడ్‌లు మొదట తెలుగులో ఆహా స్ట్రీమింగ్ సర్వీస్‌లో, తర్వాత కన్నడలో వూట్‌లో విడుదల చేయబడ్డాయి. ఆయన కోవిడ్-19 లాక్‌డౌన్ సమయంలో వివాహ జంట కష్టాలను చూపించే కామెడీ ఎంటర్‌టైనర్ ఇక్కత్‌లో ప్రధాన పాత్ర పోషించాడు. ఈ చిత్రం 2021 జూలై 21న అమెజాన్ ప్రైమ్ వీడియోలో ప్రదర్శించబడింది. ఈ చిత్రం విమర్శకుల సానుకూల సమీక్షలను అందుకుంది.

 గుర్తింపు 
ఇక్కత్ చిత్రంలో తన నటనకు 10వ సౌత్ ఇండియన్ ఇంటర్నేషనల్ మూవీ అవార్డ్స్ లో ఉత్తమ నూతన నటుడు - కన్నడ పురస్కారం అందుకున్నాడు. అంతేకాకుండా, ఆయన ఇక్కత్, బడవ రాస్కెల్ చిత్రాలకు ఉత్తమ సహాయ నటుడుగాను నామినేట్ అయ్యాడు. అలాగే, బడవ రాస్కెల్ చిత్రం 67వ ఫిల్మ్‌ఫేర్ అవార్డ్స్ సౌత్ లో ఆయన ఉత్తమ సహాయ నటుడుగా కూడా నామినేట్ చేయబడ్డాడు.

 మూలాలు